recursal/SuperWikiNEXT-32B huggingface dataset:
**Hor-Aha** aŭ **Aha** estis egipta faraono de la 1-a dinastio. Li regis proksimume en la jaroj 3032/2982–3000/2950 antaŭ Kristo. Ne estas certe, ĉu tiu ĉi reĝo ne estis identa kun reĝo Meneso aŭ Narmer aŭ eĉ kun ambaŭ du.

La regado
---------

Hor-Aha estis propre la vera reganto de la tuta Egiptio, sed eble ne apartenis al li la tuta Malsupra Egiptio. Li pacigis la ŝirmis la konkeritajn teritoriojn antaŭ libianoj. Sur la sudaj limoj de la lando li sukcese militis kontraŭ nubioj, danke al soldataj sukcesoj en tiu ĉi regiono li sukcesis ŝovi la limojn ĝis la unua nila katarakto. Kun la plej granda verŝajneco li havis sidejon en Cenejo. Li lasis konstrui en la malsupraegipta Saŭ templon inicita al tiea diino Nejto. Se li estis identa kun Meneso, li konstruis Menefron, la unuan ĉefurbon de la unuiĝinta Egiptio. Eble li ankaŭ lasis konstrui urbon Sedeton, kies nomon oni eblas traduki kiel Krokodilopolis, foje li nome ĉasis en oazo Fajjum, kiel neatendite ekatakis lin liaj propraj hundoj, antaŭ kiuj li saltis en lagon, kie al alia bordo transportis lin sur la dorso krokodilo. Pro la savo de vivo li poste inicis tiun ĉi lagon ĝuste al krokodilo kaj apud la oazo li lasis konstrui urbon inicita al ĝi. Eblas ankaŭ, ke al Aha rilatas ankaŭ kelkaj informoj pri Meneso, ekzemple tio, ke li mortis pro vundo, kiun kaŭzis al li hipopotamo. Laŭ Diodoro la egiptoj konsideris lin kiel reĝo, kiu lernigis ilin adori la diojn kaj vivi civilize.

La kripto
---------

Simile kiel ĉiuj reĝoj de la 1-a dinastio Aha lasis konstrui por si kriptojn du. La kripto, troviĝanta en Abidoso, estas sole simbola. Ĝi estas el ĉiuj simbolaj kriptoj, kiuj troviĝas en la nordokcidenta parto de abidosa sepultejo, la plej granda. Ties sepulta ĉambro havas bazplanon 11,7x9,5 metrojn, ĝi estas masonigita per nebruligitaj brikoj kaj certigita per lignaj traboj. Lia vera kripto troviĝas en Sakkaro. Ties supertera parto estas konstruita el brikoj kaj vandoj apartigas ĝin en 27 ĉambrojn, kie estis lokigita la sepulta servico. Ĉirkaŭ tiu ĉi kripto konserviĝis restaĵoj de du barilmuroj.

Vidu ankaŭ
----------

* Meneso

|  |
| --- |
| **Egiptaj reĝoj** |
| Antaŭulo: | 3032/2982–3000/2950 antaŭ Kristo | Sekvanto: |
| **Narmer** | **Hor-Aha** | **Iti** |

* Kategorio Hor-Aha en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 149217
 |
**Horacio Manuel CARTES Jara** (naskiĝis la 5-an de julio 1956 en Asunción) estas paragvaja tabako-magnato kaj konservatisma politikisto, la gvidanto de la Partido Colorado. Li komencis sian karieron politikan nur en 2009. Malgraŭ lia sensperteco, je la 21-a de aprilo 2013 li estis elektita kiel la nova Prezidanto de Paragvajo, kaj li oficos ekde la 15-a de aŭgusto 2013. Ĝis tiu tago la antaŭa prezidanto Federico Franco komisie plu plenumos la postenon.

Horacio Cartes studis kaj laboris en Usono. Post lia reveno al Paragvajo, li fondis la bankon *Cambios Amambay*, kiu iĝis *Banco Amambay* en 1992. En 1994 li aliĝis kiel asociito al *Tabacalera del Este SA* (produktanto de cigaredoj kun marko *Palermo*), kiu iĝis *Tabacos del Paraguay SA* en 1996. En 2001 li akiris la firmon *Licorería Acosta*, nun *Bebidas del Paraguay*, kiu produktas *Pulp*on kaj aliajn markojn de trinkaĵoj.

Cartes ankaŭ estas futbalo-administranto, la prezidanto de Club Libertad ekde 2001.

* Kategorio Horacio Cartes en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 435571
* GND: 1164462865
* LCCN: n2015022506
* VIAF: 315943878
* SUDOC: 19527069X
 |
Horemheb oferas antaŭ Atumo. Muzeo de Luksor.
**Ĝeserĥeperura Horemheb** aŭ **Horemheb** estis la lasta faraono de la dekoka egipta dinastio; li regis la *Du Landojn* dum 27 jaroj, de ĉ. 1323/1 al 1295/4 a. K. Liaj kron- kaj naskiĝnomoj estis *Ĝerĥeperura-Setepenra Horemheb-Merjamon*.

Horemhem devenis el antikva aristokrata familio, kvankam li ne estis ligita al ajna membro de la reganta reĝa familio. La unuaj mencioj pri li venas de la regado de Amenhotep la 4-a, pli poste nomata Aĥnaton. Horemheb loĝis en la nova ĉefurbo de la reĝlando, Aĥnaton, kaj estis la komandanto de la trupoj kaj unu el la ĉefgvidantoj de la armeo. Horemheb estis klera kortegano, krom militista famulo, en la konvulsia egipta kortego plenplena de palacaj intrigoj.

Dum la regado de Tutanĥamon (Tutankamon) la generalo Horemheb sursceniĝas kaj kune kun la veziro Ay, akaparis la povon en siaj manoj, tute regante super la juna reĝo. Pri ilia rilato kaj pri la fakto ĉu ili estis aliancitoj aŭ rivaloj, sed ili vidis kreski sian influon dum dek longaj jaroj.

Debatiĝas ĉu post la morto de Tutankamon (kiu estis entombigita sen konata vira posteulo) Horemheb apogis la faraoniĝon de Aj, ĉar la maljuna veziro ankaŭ ne havis fiilojn kaj estis sekvanto de la nepopulara tradicio de Amarna, sed ŝajnas ke Aj sukcesis kroni sin danka e al siaj influoj mem, kio ne plaĉis al Horemheb.

Aj nomumis Naĥtminon kiel sian sukcedanton sed post la morto de Aj, Horemheb sukcesis kroni sin kiel Sinjoro de la Du Landoj, flankenlasante Naĥtminon. Tio ĉi okazis ĉar Horemheb atingis statuson je nacia heroo pro siaj venkoj kontraŭ la hititoj kaj ankaŭ pro la fakto ke Tutankamon nomumis lin leĝa heredanto de la krono. La nura malfacilaĵo de la generalo —ne aparteni al la reĝa familio— estis nuligita geedziĝinte por dua fojo kun la filino de Aj, Mutneĝmet, fratino de la Granda Reĝa Efzino de Aĥnaton, la bela Nefertiti. Horemheb estis edzo de*Amenia*, sed verŝajne por tiu epoko ŝi jam mortis.

Li intencis rehavi la internacian influon de la lando, konkerante sudon de Palestino kaj planigi la estontan invadon de Sirio. Horemheb estas historie konata kiel reĝo kiu akre kaj ferece regis, sed kiu ankaŭ sukcesis restarigi la stabilecon de la lando, tre forlasita ekde la epoko de Aĥnaton.

Bibliografio
------------

* Wera Blanke: *La belulino venis – 100 jarojn Nefertito en Berlino*. Okaze de ekspozicio pri Nefertito, historia rakonto pri la vivo de la gravuloj de ties epoko, nome Nefertito mem, sed ankaŭ Tutanĥatono, poste nomita Tutanĥamono, Eĥnatono kaj Horemhebo, inter aliaj. Beletra Almanako (nº 18), oktobro 2013, paĝoj 46-53.

* Kategorio Horemheb en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 556881
* GND: 118720384
* LCCN: n82156872
* VIAF: 25960009 37711160, 25960009
* ISNI: 0000 0000 9124 9469
* LIBRIS: 189744
* SUDOC: 05987628X
* BNF: 144345905
 |
**Horvátlövő** estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Szombathely. Horvát signifas hungare kroata, lövő signifas pafisto, verŝajne arkpafisto. La vilaĝo estas germane **Kroatisch Schützen**, kroate **Hrvatske Ŝice**.

Preĝejo en Horvátlövő
Panoramo en Horvátlövő

Bazaj informoj
--------------

* Poŝtkodo: 9796
* Telefonkodo: 94
* Areo: 6  km²
* Loĝantaro: 200

Historio
--------

Post alveno de hungaroj en 895 ili faris tie defendan zonon kontraŭ la germanoj. La turkoj detruis la vilaĝon en 1532. Poste alvenis kroataj loĝantoj. En 1798 baroka katolika preĝejo konstruiĝis. Post la unua mondmilito ĝi apartenis al Aŭstrio, sed ĝi revenis en 1923. Post 1945 laŭ la aŭstra limo **fer-kurteno** konstruiĝis. Por viziti la vilaĝon devis esti permesilo. En 1989 la fer-kurteno nuliĝis, kaj oni trovis tie zonon netuŝitan dum 40 jaroj. Ekde 2008 ambaŭ landoj apartenas al interna zono de Schengen, sekve la limoj estas traireblaj ie ajn senkontrole.

En Horvátlövő migra poŝto servas.

Vidindaĵoj
----------

* Kirko Sankta Anna (Horvátlövő)

Komunumoj pri *lövő* (= pafisto) en Hungara reĝlando
----------------------------------------------------

En la frua mezepoko la pafistoj estis sagistoj.

|  |  |  |  |  |  |
| --- | --- | --- | --- | --- | --- |
| Egerlövő | Horvátlövő | Lövő | Lövőpetri | Nyírlövő | Zalalövő |

Komunumoj pri *horvát* (= kroato) en Hungara reĝlando
-----------------------------------------------------

|  |  |  |  |  |
| --- | --- | --- | --- | --- |
| Bánhorváti | Erdőhorváti | Horvátlövő | Horvátzsidány | Nagyhorvát |

Fontoj
------

* oficiala paĝo

* Kategorio Horvátlövő en la Vikimedia Komunejo (Multrimedaj datumoj)
**Huckleberry "Huck" Hound** estas fikcia rolulo de bildliteraturo kaj animacio, nome blua antropomorfa hundo kiu parolas kun sud-usona angla kaj havas trankvilan, dolĉan, kaj bon-intencitan personecon. Li unuafoje aperis en la serio *The Huckleberry Hound Show*. Tiu kartuno estis unu el ses televidaj spektakloj kiu ricevis Premion Emmy en 1960 kiel "Outstanding Achievement in the Field of Children's Programming" (Elstara Atingo en la Kampo de la Programado por Infanoj); nome unua animacia serio kiu ricevis premion.

La termino "huckleberry" povas esti slanga esprimo por krudulo aŭ amatoro, aŭ milda esprimo de malaprobo. Plej el liaj kurtoj konsistis en fakto ke Huck klopodas plenumi laborojn en diferencaj kampoj, game el policano al hundokaptisto, kio rezultas en maldungo, ĉu pro malalta persisto aŭ malbona sorto. Huck ne ŝajnas ekzisti en specifa tempoperiodo ĉar li estis romia gladiatoro, mezepoka kavaliro, kaj raketa sciencisto. Li neniam aperis en futurismaj kartunoj, nur tiuj en la nuno aŭ en la pasinto.

Variaj roluloj de Hanna-Barbera estis konataj ĉar rompis la kvaran muron, ofte turnante al vidantaro por fari komentojn kaj apartaĵojn. Huck portis tion iome al ekstremo, kaj grava parto de tipaj kartunoj estis lia flua rakonto pri tio kion pli klopodas plenumi.

Ĝi estis la unua horduona televidprogramo prezentata nur en animacio.

La nomo de Huckleberry estas referenco al la klasika usona romano *La Aventuroj de Huckleberry Finn*, verkita de Mark Twain. Hanna kaj Barbera preskaŭ nomigis al Urso Jogi kiel "Huckleberry Bear" (Urso Huckleberry).

Referencoj
----------

1. ↑   (June 1, 1960) "HB Screen Gems Emmys", *Variety*, p. 38.  Alirita 10a de Novembro 2015.. ""Outstanding program achievement in the field of children's programming"".
2. ↑   Primetime Emmy Awards (1960). Imdb.com. Alirita 17a de Novembro 2015.
3. ↑   Hanna-Barbera - Television Academy. Academy Of Television Arts & Sciences. Alirita 10a de Novembro 2015.
4. ↑  Ted Sennett, The Art of Hanna-Barbera: Fifty Years of Creativity. Viking Studio Books, 1989. ISBN 0-670-82978-1, 274 pages.
**Horváthertelend,** kroate **Ertelen** estas tre malgranda vilaĝo en Hungario, en regiono Suda Transdanubio, en departemento Baranya, en Distrikto Szigetvár. En la loknomo horvát signifas hungare: kroato.

Blazono de Horváthertelend

Bazaj informoj
--------------

* Areo: 5 6 km²
* Loĝantaro: 83
* Poŝtkodo: 7935
* Telefonprefikso: 73
* Koordinatoj: 46°10′38″N 17°55'42″E

Situo
-----

Horváthertelend situas sur deklivoj, laŭ traira flankovojo. Szigetvár troviĝas 21, Szentlőrinc 35, Pécs 54, Budapeŝto 216 km.

Historio
--------

La unua mencio pri la vilaĝo devenis el 1332 en formo *"Horcholond"*. Post la mezepoko la komunumo senhomiĝis, baldaŭe unue kroatoj, poste germanoj alvenis. Post la 2-a mondmilito vivis en Horváthertelend 117 hungaroj, 41 germanoj. Vilaĝservoj estas biblioteko, vendejo, kafejeto, kuracejo, migra poŝto.

Vidindaĵoj
----------

* romkatolika lerneja kapelo omaĝe al Reĝino de Rozario de 1928
* paroĥo el la 18-a jarcento
* kapelo omaĝe al Sankta Antonio el Padovo de 1807

Fontoj
------

* distancoj Arkivigite je 2016-08-08 per la retarkivo Wayback Machine

* Kategorio Horváthertelend en la Vikimedia Komunejo (Multrimedaj datumoj)
**Hospital de Órbigo** [ospiTAL deORbigo] estas municipo de la provinco Leono, en la regiono Kastilio-Leono, Hispanio. Ĝi estas en la centro de la provinco. *Hospital de Órbigo* estas etimologie komprenebla kiel *Hospitalo, Malsanulejo aŭ Gastejo de la rivero Órbigo*, kiel aludo al protektado al la Jakoba Vojo fare de la Ordeno de Sankta Johano.

Komarkoj de la provinco Leono; Hospital de Órbigo estas en la centro.
Mezepoka festivalo.
Ĝia municipa teritorio estas formata de la loĝlokoj Hospital de Órbigo kaj Puente de Órbigo, okupas totalan areon de 4,8 km² kaj laŭ la demografia informo de la municipa censo fare de la INE en 2021, ĝi havis 977 loĝantojn. Ĝi perdis ĉirkaŭ 400 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 36 km de Leono, provinca ĉefurbo.

En 456 okazis batalo inter la partianoj de Teodoriko kaj de Rekiario. En Mezepoko okazis reloĝado. Ĝi apartenis al la Regno Leono kaj suferis pro la militoj kontraŭ Portugalio kaj pro la Milito de Hispana Sendependiĝo.

Tradiciaj enspezofontoj estas agrikulturo, brutobredado kaj servoj. Lastatempe kultura kaj rura turismo plie ekgravis (popola arkitekturo, historia heredo, piedirado).

Vidu ankaŭ
----------

* Municipoj de Provinco Leono

Notoj
-----


|  |  |
| --- | --- |
| Bibliotekoj | * PeEnEo: 760952
* VIAF: 316734342
 |
Turo de Hornisgrinde.
**Hornisgrinde** estas kun alteco de 1163,0 m la plej alta monto de la norda Nigra arbaro. Ĝi estas longa montodorso kun longeco de ĉ. 2 kilometroj.

Nomo
----

La nomo verŝajne devenas de la latina *mons grinto*, kiu signifas *marĉa kapo* pro la pluvmarĉo sur la monto.

### Pluvmarĉo

### Klimato

### Dreifürstenstein

Dreifürstenstein
La Dreifürstenstein estas plato el bunta sabloŝtono, kiu troviĝas ĉe la sudorienta rando de la altebenaĵo. Ĝi estas el la jaro 1722 kaj signas la limon inter la markgraflando Baden, la duklando Virtembergo kaj la ĉefepiskopejo Strasburgo.

Rigardo al la Alpoj el Hornisgrinde.
Panoramo de la monto Hornisgrinde
altebenaĵo de Hornisgrinde en la jaro 2010: malfone partoj de la pluvmarĉo, fone disendoturo kaj ventenergiejoj
taksita areo de la pluvmarĉo sur la pinta altebenaĵo kun tipa marĉa flaŭro interalie kun malgrandkreskantaj pingloarbaroj

### Signalturo

Signalturo (malgranda elrigardturo) en la pluvmarĉo
Ventenergiejo kaj dissendoturo sur la monto
pluvmarĉo ĉe la pinto kun konstruejo por la ventenergiejo
relajsa instalaĵo

Literaturo
----------

* Friedrich Wein: *Der Westwall (3). Die Flugabwehrstellung Hornisgrinde (Ortenaukreis).* In: *Denkmalpflege in Baden-Württemberg*, 40. Jg. 2011, Heft 3, S. 168 f. (PDF Arkivigite je 2012-03-31 per la retarkivo Wayback Machine)

Eksteraj ligiloj
----------------

* Kategorio Hornisgrinde en la Vikimedia Komunejo (Multrimedaj datumoj)

* Faltblatt der Staatlichen Naturschutzverwaltung[*rompita ligilo*] (PDF; 2,95 MB)
* Naturschutzgebiet Hornisgrinde-Biberkessel

Referencoj
----------

1. ↑  *Das ist doch der Gipfel!* In: *Gäubote.* 7a de Septembro 2006.
Nepret, Renenutet kaj Hu reprezentitaj kiel kobroj (20a dinastio).
En la egipta mitologio, **Hu** (*HW*) estas la diigo de la unua vorto, la vorto de la kreado, per kiu Atumo donis vivon al la aĵoj per ejakulado dum sia masturbado per kiu li estigis la kreadon laŭ la Eneado.

Ankaŭ, en la Libro de mortintoj, Reo, tranĉinte sian penison (ebla aludo al la cirkumcido) kreis el sia sango du diojn, Sia kaj Hu, personigoj de la menso kaj la potenco de la kreiga vorto.

Hu estas menciita en la Piramidaj tekstoj de la Malnova Egipta Imperio (PT 251, PT 697) kiel kompano de la faraono mortinta. Kune al Sia, li estis reprezentita inter la sekvantaro de Toto, kun kiu kelkfoje estas identigata.

En la Meza Egipta Imperio, Hu kaj Sia estis asociitaj kun la potenco de la vorto de Ptaho kiu laŭ la memfisa kosmogonio kreis la universon, ĉar per la ideoj de la aferoj en sia kapo, prononcante la vorton realiĝis. La inteligento kaj la vorto personiĝis en Sia (la inteligenteco de la penso, la klereco kiu vivas en la koro) y Hu (la potenco de la vorto, kiu enkarniĝas en la lango de Ptaho).

Hu, kune al Sia y Heka, aperas en tekstoj kaj muroj de la tomboj de la Nova Egipta Imperio akompanata de la dio Reo en sia suna boato dum sia konstanta vojaĝo tra la nokto. En la Tekstoj de la sarkofagoj aperas kun Heka, en kiu li aktive rolas malpermesante ke la malamiko de Reo, serpentoforma interrompu la navigadon tra la submondo.

Ankaŭ en la Nova Egipta Imperio, kaj Hu kaj Sia, kune al Heke, Irer kaj Seĝem estis membroj de la dek kvar potencoj kreigaj de Amon-Reo. En la epoko de la Ptolemea Egiptio, Hu kunfandiĝis kun Ŝuo (personigo de la aero).

Hu estis bildigita kiel homo, falko aŭ homo kun kapo de ŝafo.

* Kategorio Hu (mitologio) en la Vikimedia Komunejo (Multrimedaj datumoj)
**Hugh Douglas HAMILTON** (naskiĝis ĉirkaŭ 1734 - m. la 10-an de februaro 1808) estis irlanda pentristo de la dua duono de la 18-a jarcento.

Hugh Douglas HamiltonHamilton naskiĝis en Dublino ĉirkaŭ la jaro 1734. Li tie studadis arton sub la gvidado de Robert West en la Dublin Society House, unue dediĉante sin al krajono kaj paŝteloj. Li transloĝiĝis al Londono en la 1760-aj jaroj, kaj estis ofte troŝarĝita de variaj mendoj, inkluzive de portretoj de la brita reĝa familio, ekzemple *Reĝino Charlotte* (1746) kaj aliaj nun ekspoziciitaj en la brita reĝa kolekto. Hamilton sekve vojaĝis al Italio, kie li vivis en Romo kaj Florenco dum la sekvaj dekdu jaroj. Konforme al la konsilo de sia kolego John Flaxman, Hamilton turnis sin al olpentraĵoj, kaj pentris la portretojn de multaj eminentaj irlandanoj de tiu periodo, inkluzive de Dean Kirwan.

Referencoj
----------

* Webb, Alfred. *A Compendium of Irish Biography: Comprising Sketches of Distinguished Irishmen and of Eminent Persons Connected with Ireland by Office or by Their Writings*, New York: Lemma Publishing Corporation, 1970.

Eksteraj ligiloj
----------------

* Kategorio Hugh Douglas Hamilton en la Vikimedia Komunejo (Multrimedaj datumoj)

* Grove Dictionary of Art: Hugh Douglas Hamilton


|  |  |
| --- | --- |
| Bibliotekoj | * PeEnEo: 227124
* GND: 122952340
* LCCN: nr2004000439
* VIAF: 95699411
* ISNI: 0000 0001 1690 3501
* SUDOC: 172085209
* ULAN: 500003073
* RKD: 35658
* BNE: XX5435415
 |
**James Rezende Piton** - naskiĝis la  4-an de aprilo 1970(nun 1970-04-04), do nun 53-jara brazila komputilisto kaj esperantisto. Post esperantistiĝo en 1988, kiel 18-jarulo, li havis intensan agadon por Esperanto en sia naskurbo Campinas. Interalie li de 1995 ĝis 1997 estis estrarano pri informado de TEJO, posteulo de Thomas Pusch, kaj sekve de 1997 ĝis 1999 estis TEJO-komisiito pri Latinameriko. Inter la jaroj 1998 kaj 2003 li redaktis la bultenon AktivAmeriko de la amerika komisiono de UEA, kaj de 2000 ĝis 2010 estis komitatano A de UEA por Brazilo. Aldone li plurjare ankaŭ estis estrarano de Brazila Esperantista Junulara Organizo, la brazila landa sekcio de TEJO. Inter 2003 kaj 2013 li rolis kiel Ĉefdelegito de UEA por Brazilo, posteulo de Symilde Schenk Ledon.

Ofta preleganto en regionaj renkontiĝoj kaj brazilaj kongresoj de Esperanto, liaj kulturaj agadoj ĉefe rilatas al E-filatelo, kun kolekto pri la lingva problemo kaj Esperanto premiita en brazilaj, portugalaj kaj internaciaj ekspozicioj de la Internacia Filatela Federacio (FIP), al la esplorado de pioniraj bildkartoj (1890-1939) eldonitaj lige al Esperanto aŭ aliaj planlingvoj kaj al skoltismo. Li estas kunlaboranto de Skolta Esperanto-Ligo kaj ofta tradukanto de TED-prelegoj. 

Patro de du E-denaskuloj (n. 2003 kaj 2005) kun lia edzino, iama prezidantino de BEJO, Ísis Okabe Piton.
La **preĝejo Katarina de Aleksandrio** estas romkatolika historia monumento en vilaĝo Újkér (Hungario).

Historio
--------

En la mezepoko jam funkciis en tiu vilaĝo kirko. En la malfrua 16-a jarcento luteranoj profitis ĝin. La katolikoj reakiris ĝin en 1661. Oni plene trakonstruis la preĝejon depost 1730. La nun videbla formo estas videbla ekde 1873, tiam oni konstruis la krucnavon. La orgeno ekfunkciis en la 1930-aj jaroj. Ekstera renoviĝo okazis en 2011.

Konstruaĵo
----------

La kirko situas sola en korto. La fasado konsistas ĉefe kaj meze el kvadrata turo, kies pinto estas okan gula piramido. La enirejo troviĝas en la malsupra parto de la turo. La navo havas ankaŭ krucnavon antaŭ la sanktejo. La navo finiĝas en duonronda sanktejo. Interne galerio etendiĝas por la orgeno. Kontraŭe sur muro de la sanktejo estas videbla fresko pri martireco de Katarina pentrita en 1968. La ĉefaltara bildo prezentas fianĉiniĝon de Katarina pentrita en 1883. En la navo diversaj skulptaĵoj estas videblaj.

Fontoj
------

* hungare
* hungare
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**James PAPEZ** (1883-1958) estis usona neŭrologo. Gradiĝinta en la Universitato de Minesoto, lia ĉefa kontribuo al la scienco kaj speciale al la neŭrologio kaj psikobiologio estas la priskribo de la nomita cirkvito de Papez, kiu estas la neŭrona vojo en kiu oni produktas la kontrolon de la cerba kortekso super la emocioj; Papez estis la unua kiu proponis la limban sistemon kiel kontrolsistemo de la emocioj, kio iĝis granda progreso en la biopsikologio de la emocio.

En 1937, James Papez sugestis anatomian skemon por la neŭra cirkvito de la emocio, konata kiel Cirkvito de Papez (Papez, 1937). Tiu cirkvito funkcias kiam venas emocia stimulo: tiu alvenas rekte al talamo, de kie ĝi iras al la sensa kortekso kaj al la hipotalamo. Kiam la informaro devena el tiuj du strukturoj estas integrata de la cingula kortekso, okazas la emocia sperto, tio estas, la sensacioj konvertiĝas en perceptoj, pensoj kaj memoroj. Papez pruvis, ke la cingula kortekso kaj la hipotalamo estas interkonektitaj pere de la antaŭa kerno de la talamo, la hipokampo kaj la mamilaj korpusoj, kaj ke tiuj konektoj estas necesaj por la korteksa kontrolo de la emocia esprimivo.

Verko
-----

* Papez JW. 1937. A proposed mechanism of emotion. 1937. J Neuropsychiatry Clin Neurosci. 1995 Winter;7(1):103-12. PMID: 7711480


|  |  |
| --- | --- |
| Bibliotekoj | * PeEnEo: 667608
* GND: 1233389238
* LCCN: n85364058
* VIAF: 1708149108544268780006
* ISNI: 0000 0000 2904 1093
* SUDOC: 253555086
 |
**Preĝejo Koro de Jesuo** estas romkatolika konstruaĵo en urbo Ajka (Hungario).

Historio
--------

La unua mencio pri preĝejo de Ajka okazis en 1228. Dum la kontraŭturkaj bataladoj la ligna kirko bruldetruiĝis en 1725, la restinta loĝantaro sekvis la reformacion. En fino de la 19-a jarcento multe da laboristoj alvenis al Ajka, plejparte katolikaj eksterlandanoj. Ekde 1928 Ajka havis katolikan pastron, la nun videbla preĝejo konstruiĝis en la 1930-aj jaroj. En 1965 la preĝejo renoviĝis. La orgeno estas aŭdebla ekde 1986.

Konstruaĵo
----------

La preĝejo situas sola en la urbomezo. La fasado estas malsimetria, ĉar maldekstre altiĝas la unusola turo. Meze estas la ĉefenirejo, pli supre en niĉo skulptaĵo estas videbla. La absido estas rektangula kaj pli malalta kaj mallarĝa, ol la navo. La altara bildo estis pentrita en 1941 kaj prezentas Jesuon inter ministoj kaj vitrofaristoj. En la preĝejo koruso funkcias.

Fontoj
------

* 
* 
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Hrtkovci,** serbe **Хртковци,** hungare **Herkóca** estas granda vilaĝo en Serbio, en aŭtonomio Vojevodio, en distrikto Srem (regiono), en municipo de Ruma.

Loko de la municipo en Serbio
Mapo pri municipo Ruma
Romkatoloka preĝejo de Hrtkovci

Bazaj informoj
--------------

* Areo: 42  km²
* Koordinatoj: 44°52′26″N 19°46'08″E
* Supermara alteco: 74 m
* Loĝantaro: 3428 en 2002
* Poŝtkodo: 22427
* Telefonprefikso: 22
* Aŭtokodo: RU

Geografio
---------

Hrtkovci situas sur ebenaĵo, laŭ maldekstra bordo de Savo laŭ ĉefvojo. Ruma troviĝas 16 km.

Historio
--------

Dum fino de la mezepoko la regiono estis sub turka kontrolo, poste ĝi apartenis al limgarda zono de Habsburgoj. Ĝis fino de la 1-a mondmilito la vilaĝo apartenis al Szerém, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio. En la 1970-aj jaroj vivis tie 1500 kroatoj, po 700 hungaroj kaj serboj,180 jugoslavianoj kaj grupo da slovakoj. Precipe en 1992 etnika purigado okazis. Tiutempe la vilaĝo havis nomon **Srbislavci**. En 2002 loĝis en Hrtkovci 2396 serboj (70 %), 310 hungaroj (9 %), 256 kroatoj, 67 jugoslavianoj, 28 ciganoj, 5 slovakoj kaj aliaj.

Vidindaĵoj
----------

* serba ortodoksa preĝejo
* romkatolika preĝejo

Vidu ankaŭ
----------

* Strukturo de Vojvodino

Fontoj
------

* Hungara kaj kroata Vikipedioj
* Mapo pri Hrtkovci

Serba ortodoksa preĝejo de Hrtkovci

* Kategorio Hrtkovci en la Vikimedia Komunejo (Multrimedaj datumoj)
**Registara proparolanto** aŭ **aferprezentanto** estas persono, kies funkcio estas tiu de proparolanto por registaro, kio estas esprimi al la presita gazetaro, kaj do al la popolo, la pozicion kaj opinion de tiu registaro pri iuj temoj – la plej tiklaj estas rezervataj al la Ĉefministro – kaj raporti pri la enhavo de la registaraj kunvenoj. La titolulo ne ĉiam estas ano de la registaro, sed kiam li aŭ ŝi estas tia, tio ne estas lia/ŝia sola funkcio.

Tiu funkcio ne ekzistas en la parlamentaj reĝimoj, ĉar la registaro agas kolektive kaj regule kunvenas. En la prezidentaj reĝimoj, la proparolanto de la ŝtatestro plenumas similan funkcion.

Kelkaj ekzemploj
----------------

* Germana registaro : Steffen Seibert, subministro ĉe la federacia kanceliero, estro de oficejo pri gazetaro kaj informado de la federacia registaro kaj proparolanto de la federacia registaro
* Hispana registaro : Soraya Sáenz de Santamaría, unua vicprezidanto de la registaro, ministro de la prezidanteco
* Franca registaro : Stéphane Le Foll, ministro pri agrikulturo, agronutrado kaj arbaro, proparolanto de la registaro
* Pola registaro : Agnieszka Liszka, proparolanto de la registaro en la kancelierejo de la ĉefministro


|  |  |
| --- | --- |
| Portala ikono | Portalo pri politiko |
Baĉko Gradiŝte situas en la verda municipo
Katolika preĝejo en Baĉko Gradiŝte
Mapo pri municipo Beĉej
**Baĉko Gradiŝte,** serbe **Бачко Градиште,** hungare **Bácsföldvár,** germane **Feldwar in der Batschau** estas vilaĝo en Serbio, en aŭtonomio Vojvodino en distrikto **Suda** Baĉka.

Bazaj informoj
--------------

* Areo: 70 km²
* Loĝantaro: 5440
* Poŝtkodo: 21217
* Telefonprefikso: +381 21 806

Koordinatoj: 45° 31′ 58″ N 20° 01′ 42″ O﻿ / ﻿45.53278 °N, 20.02833 °O﻿ / 45.53278; 20.02833 (mapo)

Situo
-----

La vilaĝo situas sur ebenaĵo, laŭ ĉefvojo Senta-Novi Sad, laŭ kanalo Danubo-Tiso. Ĉi-lasta rivero troviĝas 6 km-ojn, urbo Bečej 10 km-ojn for.

Historio
--------

La hungaroj okupis la Karpatan basenon en 895. La unua mencio devenis el 1387 en formo *"Fewlnar"*. Estis tie terfortikaĵo, pri kio la hungara vilaĝnomo devenas. La turkoj faris senhoma la vilaĝon en la 16-a jarcento. En la 18-a jarcento ĝi refondiĝis kaj apartenis al la Habsburga Imperio. En 1807 kanalo konstruiĝis, ankaŭ Tiso havis novan fluon jam 6 km-ojn for. En 1848 la serboj okupis la vilaĝon, sed poste la hungaroj reokupis ĝin. Ili trovis en la preĝejo 37 infanajn kapojn. En 1910 loĝis en Bácsföldvár 6609 homoj (hungaroj 3795, serboj 2739). La komunumo apartenis al Bács-Bodrog, al distrikto de Óbecse ĝis Traktato de Trianon, poste al Jugoslavio. Inter 1941-1944 la hungara armeo okupis la vilaĝon.

En 2002 loĝis 5445 homoj (hungaroj 2519, serboj 2417 kaj aliaj). La loko estas ŝatata de fiŝkaptistoj, apud la vilaĝo feriejaj dometoj troviĝas.

Vidindaĵoj
----------

Vidindaĵoj estas la novbaroka vilaĝdomo, preĝejoj ortodoksa el 1773 kaj katolika omaĝe al Sankta Miĥaelo el 1806.

Famuloj
-------

En Baĉko Gradiŝte naskiĝis Imre Bori, hungara literaturhistoriisto.

Komunumoj pri *földvár* en Hungara reĝlando
-------------------------------------------

Estas rilatoj inter komunumoj havanta la nomon *földvár*.

|  |  |  |
| --- | --- | --- |
| Bácsföldvár | Balatonföldvár | Barcaföldvár |
| Dunaföldvár | Pusztaföldvár | Tiszaföldvár |
| Székelyföldvár |  |  |

* Kategorio Baĉko Gradiŝte en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 231544
* GND: 1132832632
* LCCN: n78062092
* VIAF: 152424283
 |
**Baĉko Dobro Polje,** serbe **Бачко Добро Полје,** slave **Bačko Dobro Polje,** germane **Kleinker,** hungare **Kiskér** estas vilaĝo en Serbio, en aŭtonomio Vojvodino, en distrikto **Suda** Baĉka, en municipo de Vrbas. Klein kaj kis signifas: malgranda.

Baĉko Dobro Polje situas en la mapo en la verda municipo

Bazaj informoj
--------------

* Alto super marnivelo: 80 m
* Loĝantaro: 3920
* Poŝtkodo: 21465
* Telefonprefikso: 21
* Aŭtokodo: NS

Situo
-----

Baĉko Dobro Polje situas sur ebenaĵo.

Historio
--------

Moderna domo en Zmajevo
Hungaroj alvenis en 896 kaj ili fondis ŝtaton en 1000. Pri la vilaĝo la unua mencio okazis en 1267 en latina formo *Horsan et Keer*. Post la turka erao diversaj popoloj alvenis al la senhomaj lokoj. En 1910 loĝis en Kiskér 3550 da homoj, (3435 germanoj). Ĝis fine de la 1-a mondmilito la loko apartenis al Habsburga Imperio, al Hungario, al Bács-Bodrog, poste al Reĝlando de serboj, kroatoj kaj slovenoj, depost 1928 al Jugoslavio. En 1941 la hungara armeo okupis la regionon kaj ĝis 1944 Kiskér estis parto de Hungario. Poste la germanoj estis deportitaj, la luterana preĝejo estis tute detruita. En 2002 loĝis en Baĉko Dobro Polje 3929 da homoj, (serboj 2246 (57 %), montenegranoj 1500 (38 %), hungaroj 37 (1 %) kaj aliaj).

Loko de iama preĝejo de Zmajevo

Vidindaĵo
---------

* kruco sur iama loko de luterana preĝejo

Famuloj
-------

En la iama Kiskér naskiĝis hungara-franca mikrobiologo Dávid Gruby.

Komunumoj pri *Kér* en Hungara reĝlando
---------------------------------------

Kér estas unu el la 7 hungaraj gentoj.

|  |  |  |  |  |  |
| --- | --- | --- | --- | --- | --- |
| Abaújkér | Bedegkér | Egyházaskér | Hajmáskér | Hontkiskér | Ipolykér |
| Kérsemjén | Kiskér | Nemeskér | Németkér | Nyírkércs | Nyitranagykér |
| Ókér | Szamoskér | Szentgáloskér | Újkér | Varjaskér |  |

* Kategorio Baĉko Dobro Polje en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 258390
* GND: 7592715-9
* LCCN: no2010048828
* VIAF: 157517215
 |
Blazono de Houdain-lez-Bavay.
**Houdain-lez-Bavay** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 911 loĝantojn laŭ censo plenumita en 1999.

Geografio
---------

Houdain-lez-Bavay geografie kaj historie apartenas al la franca-belga translima regiono Henegovio. Henegovio estas regiono de montetoj kaj plataĵoj, kiuj disvolviĝis sur tre diversaj grundoj : paleozoika soklo, mezozoika kreto, sed ankaŭ kenozoikaj sablo aŭ argilo plejparte kovritaj de leŭso.

La vilaĝo Houdain-lez-Bavay troviĝas proksime de la urbetoj Bavay kaj Avesnes-sur-Helpe, kaj do cetere situas en natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Houdain-lez-Bavay etendiĝas sur 12,18 km².

Administrado
------------

Houdain-lez-Bavay apartenas la kantono de Bavay, kies ĉefurbo estas Bavay. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

Vidu ankaŭ
----------

* Komunumoj de Nord
* Kantono de Bavay
Holtei-monumento, 1906
La **Holtei-monumento** (pole: *Pomnik Karla von Holteia*, germane: *Holtei-Denkmal*) sur la altaĵo *Bastion Ceglarski* (germane: *Holteihöhe* aŭ *Ziegelbastion*) en Vroclavo, Pollando, honoris la agadon de la grava germana verkisto kaj aktoro Karl von Holtei.

Historio
--------

Monumento belega por Holtei, kiu verkis multon en la germana dialekto de Malsupra Silezio, havis inaŭguron solenegan. Temis pri busto sur ruĝa granitosoklo farite laŭ la modelo de la skulptisto Albert Rachner kies senvualigo okazis en la 24.1.1882. En 1945 ĝi detruitis verŝajne ne spontane sed laŭordone.

Enskribitaĵo
*CARL v. HOLTEI*

*Geb. 24. Januar 1798*  

*Gest. 12. Februar 1880* 

*IN BRESLAU*

La bastionon faris la remparfakulo Hans Schneider (1544-1608) el Lindau (Bodenlago) kiu havis kazematojn, kaj poste ravelinon kaj propran kavalerion. Post malekfunkcio ordonita fare de la francaj okupantoj la tuto ŝanĝitis en 1807 je belvideja monteto kaj iĝis parto de promenejego. Ĉio milite uzebla forigitis. Poste la areo nomitis laŭ Karl von Holtei kaj post 1945 simple *Pola monteto*. La placon de la monumento tuŝis hodiaŭ la stratoj Garncarska, Purkyniego, Promenada Staromiejska kaj la bulvardo Xawery Dunikowski (kiu preterkondukas la Odro-bordon).

Notoj
-----

1. ↑  Nickel Walter: *Die öffentlichen Denkmäler und Brunnen Breslaus*, Wilhelm Gottlieb Korn Verlag, Breslau 1935.

Eksteraj ligiloj
----------------

* Malnovaj bildkartoj
* Datenoj pri la altebenaĵo urba
**Huang Ju** (ĉine 黄菊, Huáng Jú; naskiĝus en la orienta mara provinco de Ĝeĝjango en septembro 1938, mortis la 2-an de junio 2007), ĉinateknikisto kaj politikisto.

Li studadis inĝenierarton en la universitato de Qinghua. En 1946 li fariĝis teknikisto en la Ŝanhaja Artefarita Kartona-faranta Maŝinara Centralo.

Huang Ju politike aktiviĝis en Ŝanhajo, kaj en 1991 li fariĝis ties urbestro. En la jaroj 1995—2002 li servis kiel estro de la Ĉinia Komunista partio (CKP) en Ŝanhajo kaj politikburoo-ano de la landa CKP-a centrala komitato. En 2002 oni promociis lin al la 9-membra Konstanta Komitato de la Politik-buroo. En marto 2003 li fariĝis unu el la kvar vicpremieroj de la Ŝtata Konsilio. Lia ĉefa respondeco estis la formulado de la ĉiniaj financaj kaj ekonomiaj politikoj.

En marto 2006 Huang Ju instigis la partoprenantojn el Ŝanhajo en la Nacia Popola Kongreso, ke ili apogu la kontraŭ-koruptadan kampanjon de Prezidento Hu.
Ekde tiam oni ne publike vidis lin pro la malsano. Laŭ nekonfirmita gazeta artikolo li mortis pro pankreata kancero.

* Kategorio Huang Ju en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 201867
* GND: 133167887
* VIAF: 52869850
 |
Lepisosteus oculatusLepisosteus oculatus
Amia calva
**Holosteoj**, *Holostei*, estas Ostaj fiŝoj. Estas ok specioj dividitaj inter du ordoj, nome Amiaoformaj, *Amiiformes*, reprezentata per unusola vivanta specio, nome "Amia calva", kaj la Lepizosteoformaj, nome *Lepisosteiformes*, reprezentata de sep vivantaj specioj en du genroj, nome *Atractosteus* kaj *Lepisosteus*. Aliaj specioj estis trovitaj en fosilia registro kaj la grupo estas ofte konsiderata parafiletika. Holosteoj estas pli proksimaj al teleosteoj ol la Ĥondrosteoj, nome la alia grupo intermeza inter Teleosteoj kaj kartilagaj fiŝoj. La spirtruoj estas limigitaj al restaĵoj kaj la ostoj estas iom ostigitaj.

Taksonomio
----------

(sub Neopterigioj por multaj sciencistoj)

Tiu grupo enhavas sume nur 3 genrojn.

* Amiiformaj (*Amiiformes*)
	+ Amiedoj (*Amiidae*)
		- Amia, la ununura speco de tiu ordo ankoraŭ vivanta
* Semionotiformaj (*Semionotiformes*)
	+ Lepisosteedoj (*Lepisosteidae*)
		- Atraktosteo (*Atractosteus*)
		- Lepisosteo (*Lepisosteus*)

Eksteraj ligiloj
----------------

* Kategorio Holosteoj en la Vikimedia Komunejo (Multrimedaj datumoj)
* Holosteoj en Vikispecioj (Kolekto pri ĉiuj vivantaj estuloj)

* Holostei en la retejo de la Universitato de Liverpulo


|  |  |
| --- | --- |
| Bibliotekoj | * PeEnEo: 675526
 |
Historia marmapo de 1732
La insulgrupo **Houtman Abrolhos** situas ĉirkaŭ 60 km antaŭ la marbordo de Okcidenta Aŭstralio, en latitudo de marborda urbo Geraldton.

Geografio
---------

La arkipelagon disigas de la kontitento la *Geelvink Channel*. La insuloj etendiĝas tra longo de 75 km, en larxgo de 16 ĝis 21 km.

Al la insulgrupo apartenas pli ol 120 insuloj kaj rifoj, kiuj formas insulĉenon paralele al la kontinento tra ĉirkaŭ 100 km. La grupo estas dividata je tri insulaj regionoj, kiuj estas disigitaj per mallarĝaj marvojoj (de la nordo al la sudo):

* Wallabi-insuloj (*Wallabi Group* - ankaŭ Norda Insulo)
* Orienta Grupo
* Pelsaert-insuloj (*Pelsaert Group*)

La plej grandaj insuloj estas Okcidenta Insulo Wallabi (6,21 km²), Orienta Insulo Wallabi (3,27 km²), Norda Insulo (1,82 km²), Insulo Pelsaert (1,56 km²) kaj Rata Insulo (0,65 km²). Tiuj kvin insuloj posedas 82 % de la insularo.

Historio
--------

La insularon malkovris en fino de la 16-a jarcento portugalaj maristoj. Pro la multaj malprofundaj lokoj, koralaj rifoj, kiuj estis apenaŭ videblaj aŭ situas kelkajn centimetrojn sub la avonivelo, la regiono estis tre danxgera por la marveturado, precipe por la tiamaj lignoŝipoj. La nomo *Abrolhos* venas el la portugala "*abri vossos olhos – malfermu la okulojn*".

La unuan surmapadon faris en 1619 la nederlanda astronomo kaj maristo Frederick de Houtman (1571–1627), kaj nomis la insularon modeste *Houtman Abrolhos*.

La 4-an de junio 1629, la nederlanda komerca velŝipo *Batavia* surŝipis rifon. La pli ol 300 homoj povis fuĝi nur al proksima neloĝata insulo. La provizora komunumo baldaŭ disfalis, la nesukcesa apoteko, Jeronimus Cornelisz – kun kelkaj helpantoj -, teroris kaj grandparte murdis la savintojn.

Turismo
-------

La insularo estas paradizo por amantoj de la subakviĝa sportaj agadoj.

### Naturo

Subspecio de la birdospecio Buntoturnico, nome Abrolja buntoturnico (*Turnix varius scintillans*), estas endemia de la insuloj Houtman Abrolhos.

Administrado
------------

La insuloj apartenas administre al Shire of Northampton.

Uzo
---

La insuloj estas neloĝataj, sezone 22 de la insuloj estas okupata dum kelkaj monatoj fare de 150 omaro-kaptistoj kaj ilia familio.

* Kategorio Houtman Abrolhos en la Vikimedia Komunejo (Multrimedaj datumoj)
***Robin Hood: La Legendo de Sherwood*** (originallingve *Robin Hood: The Legend of Sherwood*) estas videoludo publikigita en 2002 ludebla per Mac OS X, Vindozo kaj Linukso.

Priskribo
---------

La ludo disvolviĝas dum la krucmilito de Rikardo "Koro de leono" en la jaro 1190.
La landoj de Britio estas reĝataj de la fia frato de la reĝo: Johano "sen Lando". Li trudas grandajn impostojn al la civitanoj kaj estas helpata de la ŝerifo de Nottingham. Cetere la reĝo estas kaptita de la malfideluloj, kiuj volas elaĉeton por liberigi la reĝon. Sed Johano tute ne volas pagi la sumon kaj ĉi tiam komenciĝas la historio. Komence oni ludas per la rolulo de Robin Hood; poste oni povos ludi per aliaj gravaj roluloj kiel Monaĥo Tuck, Little John, Lady Marian kaj Will Scarlet.

Ludo havas tri nivelojn de facileco - la plej facila nivelo ebligas aŭtomatan resanigon de roluloj (se ili ne batalas).

Multaj misioj okazas en kasteloj - tiuj ĉi misioj estas kutime pli komplikaj kaj pli ampleksaj. Inter ili estas mallongaj kaj rapidaj misioj, en kiuj la ludanto devas ŝteli monon aŭ karavanojn kun oro en arbaroj.

Antaŭ ĉiu misio la ludanto komencas en Sherwood, kie li devas elekti rolulojn, kiuj iros batali en sekva misio. Foje la ludo mem diras al la ludanto, kiun karakteron oni devas nepre havi dum la misio. Restaj roluloj dum la misio povas produkti diversajn produktojn, ekzemple sakojn kun mono, ŝtonoj, bieron, pomojn, sagojn aŭ trejni en la batalo aŭ en la arkpafado.

Roluloj
-------

Ĉiu rolulo havas propran kapablecon, kiel uzi la kuracherbon aŭ ĵeti sakojn plenaj je mono por distri la soldatojn.

* Robin Hood:
	+ Armiloj: spado, arko.
	+ Specialaj kapabloj: arkpafado, pugnobato por knokaŭti malamikon, ĵeti sakojn plenaj je mono por distri la soldatojn, suriri sur la grimpajn plantojn.
* Monaĥo Tuck:
	+ Armiloj: klabo.
	+ Specialaj kapabloj: ĵeti vesponeston, ebriigi la malamikojn.
* Little John:
	+ Armiloj: plifortigita bastono.
	+ Specialaj kapabloj: homa eskaleto, pugnobato por knokaŭti malamikon, fajfi por altiri la malamikojn.
* Lady Marian:
	+ Armiloj: arko, spado.
	+ Specialaj kapabloj: kuraci vundojn, subaŭskulti la malamikojn, arkpafado.
* Stately:
	+ Armiloj: adzeto.
	+ Specialaj kapabloj: ĵeti pomojn kaj kaptilojn, ligi la malamikojn, ŝajnigi sin almozulo.
* Will Scarlet:
	+ Armiloj: najloplena skurĝo
	+ Specialaj kapabloj: pafo per ŝtonĵetilo, suriri sur la grimpajn plantojn, premsufoki la malamikojn.

Koloroj de la soldatoj
----------------------

Bluaj: soldatoj de la ŝerifo de Nottingham.

Flavaj: soldatoj de Londshan.

Ruĝaj: soldatoj de Sketlok kaj de Gay Gysburn.

Nigraj: gvardioj senigitaj je la Princo Johano.

Verdaj: soldatoj de Ser Renalph kaj de Goodwin.

La koloro de la soldatoj indikas ankaŭ la forton de la soldatoj mem. La bluaj soldatoj estas la plej malfortaj kaj la nigraj estas la plej fortaj. La verdaj soldatoj estas fortaj kiel la flavaj.

Kasteloj
--------

La ludo estas lokita en la kasteloj de Nottingham, Leicester, Derby, York kaj Lincoln.

Eksteraj ligiloj
----------------

* Oficiala TTT-ejo
* Freeverse: *Robin Hood* Arkivigite je 2007-05-09 per la retarkivo Wayback Machine
Koordinatoj: 49° 31′ 47″ N 12° 56′ 32″ O﻿ / ﻿49.52972 °N, 12.94222 °O﻿ / 49.52972; 12.94222 (mapo)

Burga en Horšovský Týn (1868)
La ŝtata burgo kaj **kastelo Horšovský Týn** situas en historia centro de urbo Horšovský Týn. El la norda kaj la okcidenta partoj ĝi estas ĉirkaŭita de ampleksa kastela parko en nature pejzaĝa stilo. Sur la norda kaj la orienta flankoj estas burgaj fosaĵoj. La burgo kaj la kastelo situas sur roka terlango, sub la burgo troviĝas ampleksa historia kelaro elhakita en rokaĵo.

Burga kelaro
------------

**Burga kelaro en Horšovský Týn** troviĝas en burgo kaj kastelo en historia centro de urbo Horšovský Týn (prononcu Horŝovski Tin), 10 km norde de urbo Domažlice (prononcu Domaĵlice).

La burga kelaro estas en subterejo de gotika episkopa gardburgo, kiu estis per alikonstruoj ŝanĝita en komfortan renesancan fortikigitan kastelon kun parko kaj ĝardeno.

La hodiaŭa kelaro estas devene teretaĝo de la episkopa palaco. Du grandaj spacoj havas konservita devenajn, ĝis nun neriparitajn plafonojn el la 13-a jarcento. La episkopa gotika burgo havis super ili sole unu etaĝon. Sub la burgo troviĝas plua sistemo de keloj, kiuj ne estas ĝis nun dokumentigitaj kaj alirebligitaj. Dum estis ekkonita unu longa kelo kun ĉeloj, kondukanta sub kortego.

El la devena burgo konserviĝis ankaŭ pluaj teretaĝaj spacoj, parto de turo kaj frue gotika kapelo, kiu parte eskapis al katastrofa incendio en 1547.

La frue gotika burgo en la loko de hodiaŭa kastelo, kies konstruon finigis en la 2-a duono de la 13-a jarcento episkopo Jan la III-a el Dražice, apartenis al pragaj episkopoj ĝis husanaj militoj. Ĝi ja rezistis al husanoj, sed reĝo Sigismondo la 1-a enlombardigis ĝin al tiama burggrafo en Horšovský Týn al Zdeněk el Dršťky kontraŭ granda financa pruntepreno kaj ekde tiu tempo ĝi jam ne plu revenis al la episkopoj. Post incendio, el vico da posedantoj Jan pli juna Popel el Lobkovice meritis en la 16-a jarcento pri ties alikonstruo en reprezentantan renesancan sidejon.

Tra la kastela komplekso kondukas 5 vizitvojoj. Vizitvojo – la burgo (la renovigita episkopa palaco inkluzive de frue gotika kapelo) kondukas en la gotikan kelaron. Vizitvojo 2 – la kastelo prezentos loĝadon de nobelaro de la 16-a jarcento ĝis la 20-a jarcento kaj unikan portretan galerion de la ĉeĥaj regantoj, 3 – kuirejo alirebligas kolektaron de kuriozaj ekspoziciaĵoj kaj 4 – la burggrafa palaco havas ekspozicion de komunaj kolektaĵoj de la kastelo kaj de urba muzeo, kaj kastelan rajdistejon. La konstruaĵoj ĉirkaŭas ampleksa angla parko kun areo 40 ha.

Pluaj fotoj
-----------

* Vido al la kastelo el parkoVido al la kastelo el parko
* Suda parto de la kastelo el strato BenešovaSuda parto de la kastelo el strato Benešova
* Kortumo de la kasteloKortumo de la kastelo
* Areo de la kastelo el la parko trans fiŝlagoAreo de la kastelo el la parko trans fiŝlago
* Malgranda manĝoĉambroMalgranda manĝoĉambro
* Danca ĉambregoDanca ĉambrego
* LibroĉambroLibroĉambro
* Loretana kapelo en la kastela parkoLoretana kapelo en la kastela parko
**Howard Michael MANDEL** (naskita la 29-an de novembro 1955) estas kanada komikulo, televida personulo, scenaristo, aktoro, produktoro, reĝisoro, entreprenisto, ludspektaklestro kaj aŭtoro. Li gastigis la CNBC (originale NBC) ludspektaklon *Deal or No Deal*, same kiel la tagtempajn kaj kanad-anglajn ekvivalentojn de la spektaklo. Mandel ludis la popkulturan rolulon Gizmo en la filmo Gremlins (1984) kaj la daŭrigo (1990) Gremlins 2: The New Batch. En 1987, Mandel ĉefrolis kune kun Amy Steel en la komedifilmo *Walk Like a Man*. De 1982 ĝis 1988, Mandel pozis kiel tumulta ER-trejnlaboranto Dr. Wayne Fiscus en la NBC kuracista dramo *St. Elsewhere*. Li ankaŭ kreis, esprimis kaj ĉefrolis en la bildstrio *Bobby's World* de la FOX-infanoj, kaj li estis juĝisto pri *America's Got Talent* de NBC ekde 2010.

Laŭ la stato de 2023 ŝi vivas en la protektita urbeto Hidden Hills, iom pli ol 40 kilometrojn nordokcidente de la urbocentro de Los-Anĝeleso kaj de Holivudo, kun multaj same socie konataj najbaroj.

Referencoj
----------

1. ↑  "UPI Almanac for Friday, Nov. 29, 2019". *United Press International*. 29a de Novembro, 2019. Arkivita el la originalo la 24an de Decembro, 2019. Alirita la 11an de Januaro, 2020. …comedian Howie Mandel in 1955 (age 64)

* Howie Mandel en la Vikimedia Komunejo (Multrimedaj datumoj)
* Kategorio Howie Mandel en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 725672
* LCCN: n90717021
* VIAF: 29743489
* ISNI: 0000 0000 7364 9645
* BNF: 142026366
* MBA: f6835511-de4e-417f-83a9-43e0703fe274
 |
**HotPads** estas retejo, kiu ofertas informojn pri loĝejoj kaj nemoveblaĵoj en mapbazita formato. La retejo permesas uzantojn serĉi domaron uzanta interaktivan mapon. Listeroj estas montrita ĉe iliaj adresoj, permesanta uzantojn fari lokon-bazita serĉo. Tra la grafika fasado, uzantoj klakas individuajn listerojn montritajn de kolor-kodigita konstruanta ikonojn.

Zillow akiris HotPads.com en 2012 por 16 000 000 usonaj dolaroj.

HotPads lanĉis ĝisdatigitan version de la retejo en aŭgusto 2014.

Historio
--------

HotPads estis fondita en 2005 de Matt Corgan, Douglas Papo kaj John Fitzpatrick. La retejo nuntempe listigas 4 milionojn da vendotaj nemoveblaĵoj kaj 500 000 luejojn. Novjorko kaj Vaŝingtono havas la plej grandan koncentriĝon de listoj.

En 2006, HotPads funkciis kun 10 personaj staboj en Vaŝingtono. En 2011, ili  translokiĝis al San-Francisko, kie ĝi nuntempe funkcias de la oficejo de Zillow en San-Francisko.

Aliaj ĉefaĵoj
-------------

HotPads inkluzivas la Lupagon Zestimates de Zillow (laŭtaksa monata luprezprezo, kalkulita per propra formulo), la facil-marŝa poentaro de Walk Score, kaj lernejaj ĉeestaj zonoj por ĉiu listero. HotPads ankaŭ havas demandon kaj respondan komunumon nomita HotPads Respondoj kaj aktiva blogo.

Referencoj
----------

1. ↑
2. ↑   Arkivita kopio. Arkivita el la originalo je 2014-10-06. Alirita 2021-04-30.
3. ↑  Real estate info flows freely on the Web
4. ↑  HotPads gets new digs, plus a cool $2M in funding
5. ↑   Arkivita kopio. Arkivita el la originalo je 2019-03-04. Alirita 2021-04-30.
6. ↑   Arkivita kopio. Arkivita el la originalo je 2017-08-04. Alirita 2021-04-30.

Eksteraj ligiloj
----------------

* Tech Journal South: "DC's Hotpads pockets $2.3 million A round" (HotPads de Vaŝingtono enŝovas 2,3 milionojn da dolaroj)
* Washington Post: "Start-up" (Noventrepreno)
* New York Times: "Mapping Done Right" (Mapanta Ĝuste Farita)


|  |  |
| --- | --- |
| Bibliotekoj | * PeEnEo: 723545
 |
**Homa-komputila interfaco** estas rimedo kiu ebligas komunikadon inter homo kaj komputilo.

Homo kaj maŝino ne povas senprobleme komuniki. La informado kiu gravas por homo (ekzemple vortoj kaj bildoj) ne estas la sama kiel la informo de komputilo (unu aŭ nulo). Por tio estas bezonata homa-komputila interfaco. La interfaco transformas informon de komputilo al komprenebla informado por homo, kaj inverse.

Bildekrano estas ekzemplo de interfaco inter komputilo kaj uzanto: ĝi transferas la digitalan informon de la komputilo al teksta kaj/aŭ grafika formo. Por la regado de komputilo de la uzanto ankaŭ estas bezonata interfaco: plejofte tio estas klavaro, ofte en kombino kun muso. Per montrado de la regado sur la ekrano, la uzanto povas kontroli ĉu la direktado estas korekta. Se por tio estas uzataj grafikaj elementoj, tio estas nomata grafika uzantinterfaco (GUI), ekzemple ĉe Vindozo aŭ la Fenestra Sistemo X. La kontraŭparto de GUI estas la komandlinia interfaco. Komunikado kun komputilo tiam okazas per la klavaro. Ekzemplo de tia interfaco estas MS-DOS, antaŭvenanto de Vindozo.

* Kategorio Homa-komputila interfaco en la Vikimedia Komunejo (Multrimedaj datumoj)